Kremlda Rossiya prezidenti Vladimir Putin va Fransiya prezidenti Fransua Olland o‘rtasidagi muzokaralar boshlandi, deb xabar bermoqda “Gazeta.ru” muxbiri. Muzokaralar boshida Putin Parij terakti munosabati bilan Rossiya Fransiya qatori motamda ekanligini bildirib o‘tgan. O‘z navbatida, Olland teraktlarga munosabati uchun Rossiya tomoniga minnatdorchilik bildirdi. Muzokaralar yakunida Putin va Olland ishtirokida matbuot anjumani bo‘lib o‘tadi.